Akira Kurosawa

Akira Kurosawa (23 Meurth, 1910 – 6 Gwydngala, 1998) o kevarwodher fylmow nihonek. Fest meurgerys ew fylmow Kurosawa en Nihon keffrys ha powyow erel. Ev a wrug 30 fylm dres 50 bledhen. Prederys ew y vos onan a'n kevarwodhoryon fylmow posekka besketh.

Ev a oberas gen an gwarier Toshiro Mifune en lies udn a'y fylmow, ow komprehendya 'Rashomon' ha 'An Seyth Samurai'. 

Kurosawa a dhallathas e'n diwysyans fylmow nihonek en 1936. Kens hedna ev a oberas avel lymner. Woja ev dhe oberi bledhydnyow avel iskevarwodher ha skrifer fylmow, ev a dheuth kevarwodher en 1943. Hebm o en kres Sekond Gwerryans an Bes. An fylm na o fylm gwrians 'Sanshiro Sugata' (po 'Saga Judo').

'Rashomon' o diskwedhys rag an kensa termyn en Tokyo en mis Est 1950. An 10ves a vis Gwynngala 1951, en revedh, ev o gwaynyer an Pewas Lew Owr en Gool Fylmow Venis. Diskwedhys o woja hedna en Europa hag Amerika Gledh. Drefen bos an fylm na mar veurgerys, thera hwans dhe dus e'n bes west gweles moy a fylmow nihonek. Etho kevarwodhoryon erel nihonek a dheuth a vri. E'n 1950ow ha 1960ow a-varr, Kurosawa a gevarwodhas fylm pub bledhen. 

En 1990, ev a dhegemeras an Pewas Akademi (Oskar) rag drehedhyans termyn bownans. Woja ev dhe verwel, enorys veu ev avel "Asian an Gansbledhen" en klass "Artys, Lien ha Gonisogeth" gen lyver-termyn AsianWeek ha CNN.

 Rol a'y fylmow avel kevarwodher 
 Bledhen  Titel  Nihonek  Skrif Latin 1943 Sanshiro Sugata (Saga Judo) 姿三四郎 Sugata Sanshirō 1944 An tekka 一番美しく Ichiban utsukushiku 1945 Sanshiro Sugata Rann II (Saga Judo 2) 續姿三四郎 Zoku Sugata Sanshirō An dus a gamm war lost an tiger 虎の尾を踏む男達 Tora no o wo fumu otokotachi 1946 Nag eus edregow ran agan yonkneth わが青春に悔なし Waga seishun ni kuinashi 1947 Udn dy'Sul marthys 素晴らしき日曜日 Subarashiki nichiyōbi 1948 El medhow 酔いどれ天使 Yoidore tenshi 1949 An omladh dewden kosel 静かなる決闘 Shizukanaru kettō Ki gwandrus 野良犬 Nora inu 1950 Sklander 醜聞 Sukyandaru (Shūbun) Rashomon 羅生門 Rashōmon 1951 An pedn pyst 白痴 Hakuchi 1952 Bewa 生きる Ikiru 1954 Seyth Samurai 七人の侍 Shichinin no samurai 1955 MTheram ow pewa en own  生きものの記録 Ikimono no kiroku 1957 Tron a woos  蜘蛛巣城 Kumonosu-jō Downder isella どん底 Donzoko 1958 An kastel kudhys 隠し砦の三悪人 Kakushi toride no san akunin 1960 An drokoberyon a gosk en ta 悪い奴ほどよく眠る Warui yatsu hodo yoku nemuru 1961 Yojimbo  用心棒 Yōjinbō 1962 Sanjurō 椿三十郎 Tsubaki Sanjūrō 1963 Uhel hag isel  天国と地獄 Tengoku to jigoku 1965 Barv rudh 赤ひげ Akahige 1970 Dodes'ka-den どですかでん Dodesukaden 1975 Dersu Uzala デルス・ウザーラ Derusu Uzāra 1980 Kagemusha 影武者 Kagemusha 1985 Ran 乱 Ran 1990 Hunrosow  夢 Yume 1991 Rhapsody en mis Est 八月の狂詩曲 Hachigatsu no rapusodī (Hachigatsu no kyōshikyoku) 1993 Madadayo  まあだだよ Mādadayo

Klass:Chevalri
Klass:Dinethyansow 1910
Klass:Kevarwodhoryon fylm asiek
Klass:Kevarwodhoryon re waynyas Pewas Akademi
Klass:Kresydhyon
Klass:Mernansow 1998
Klass:Skriforyon